CELEX: 
Language: hu
Date: 2021-07-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/2152 európai parlamenti és tanácsi rendeletnek az adó- és vámhatóságok által szolgáltatandó statisztikai információk további pontosítása révén történő kiegészítéséről, valamint V. és VI. mellékletének módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az európai vállalkozásstatisztikáról szóló (EU) 2019/2152 rendelet létrehozta az európai vállalkozásstatisztikák fejlesztésére, előállítására és közzétételére vonatkozó közös jogi keretet. 
            
            
               Az európai vállalkozásstatisztikáról szóló rendelet V. és VI. melléklete meghatározza azokat a statisztikai célú, az áruk kivitelével és behozatalával kapcsolatos információkat, amelyeket az egyes tagállamok adó- és vámhatóságainak a nemzeti statisztikai hatóságok rendelkezésére kell bocsátaniuk.
            
            
               Az európai vállalkozásstatisztikáról szóló rendelet 5. cikkének (2) és (3) bekezdése felhatalmazza a Bizottságot arra, hogy az európai vállalkozásstatisztikáról szóló rendeletnek az adó- és vámhatóságok általi információközlésre vonatkozó jogi rendelkezéseinek kiegészítése és módosítása céljából felhatalmazáson alapuló jogi aktusokat fogadjon el.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság e felhatalmazáson alapuló jogi aktus előkészítése során konzultált az érdekelt felekkel.
            
            
               A Bizottság 2021 márciusában konzultált a nemzeti szakértőkkel, nevezetesen az áruk nemzetközi kereskedelmi statisztikájával foglalkozó irányítócsoporttal. A Bizottság az európai statisztikai rendszer nemzeti statisztikai hivatalait képviselő szakértői csoporttal is konzultált.
            
            
               A Bizottság az Európai Parlamentet és a Tanácsot egyaránt tájékoztatta a konzultációkról.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló jogi aktus célja az európai vállalkozásstatisztikáról szóló rendelet kiegészítése az áruk kivitelével és behozatalával kapcsolatos azon statisztikai információk részleteinek további pontosítása révén, amelyeket az egyes tagállamok adó- és vámhatóságainak az illetékes nemzeti statisztikai hatóságok rendelkezésére kell bocsátaniuk.
            
            
               Emellett a felhatalmazáson alapuló jogi aktus módosítja az európai vállalkozásstatisztikáról szóló rendelet V. és VI. mellékletét. A felhatalmazáson alapuló jogi aktus módosítja az V. mellékletet annak biztosítása érdekében, hogy az adóhatóságok információt szolgáltassanak a nemzeti statisztikai hatóságok számára az áruk Közösségen belüli távértékesítéséről. A jogi aktus ugyanakkor módosítja a VI. mellékletet annak biztosítása érdekében, hogy a vámhatóságok tájékoztatást nyújtsanak az alkalmazott vámügyi egyszerűsítésekről és az érintett kereskedelmi szereplőkről. A jogi aktus biztosítja továbbá, hogy a központi vámkezelés keretében a vámhatóságok adatokat szolgáltassanak az áruk helye szerinti tagállam nemzeti statisztikai hatóságai számára.
            
            
               A felhatalmazáson alapuló jogi aktusnak nincsenek az Unió költségvetését érintő vonzatai.
            
            
               A javasolt aktus érinti az Európai Gazdasági Térséget, ezért az alkalmazását arra is ki kell terjeszteni.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.7.14.)
            
            
               az (EU) 2019/2152 európai parlamenti és tanácsi rendeletnek az adó- és vámhatóságok által szolgáltatandó statisztikai információk további pontosítása révén történő kiegészítéséről, valamint V. és VI. mellékletének módosításáról 
               
            
               (EGT-vonatkozású szöveg)
            
            
               AZ EURÓPAI BIZOTTSÁG
            
         
         
            
               tekintettel az Európai Unió működéséről szóló szerződésre,
            
            
               tekintettel az európai vállalkozásstatisztikáról, valamint tíz, a vállalkozásstatisztika területét szabályozó jogi aktus hatályon kívül helyezéséről szóló (EU) 2019/2152 európai parlamenti és tanácsi rendeletre
                  1
                és különösen annak 5. cikke (2) és (3) bekezdésére,
            
            
               mivel:
            
            
               (1)Az (EU) 2019/2152 rendelet V. és VI. melléklete meghatározza azokat a statisztikai célú, az áruk kivitelével és behozatalával kapcsolatos információkat, amelyeket az egyes tagállamok adó- és vámhatóságai az illetékes nemzeti statisztikai hatóságok rendelkezésére bocsátanak.
            
            
               (2)Az (EU) 2019/2152 rendelet V. és VI. mellékletében szereplő, az egyes tagállamok adó- és vámhatóságai által az illetékes nemzeti statisztikai hatóságok rendelkezésére bocsátandó, az áruk kivitelével és behozatalával kapcsolatos statisztikai információk részleteit tovább kell pontosítani.
            
            
               (3)Annak biztosítása érdekében, hogy az adóhatóságok által a nemzeti statisztikai hatóságok számára statisztikai célból szolgáltatott információk tartalmazzák az áruk Közösségen belüli távértékesítésére vonatkozó információkat, módosítani kell az (EU) 2019/2152 rendelet V. mellékletét.
            
            
               (4)Az (EU) 2019/2152 rendelet VI. mellékletét módosítani kell annak biztosítása érdekében, hogy a 952/2013/EU európai parlamenti és tanácsi rendelet
                  2
                179. cikke szerinti központi vámkezelés keretében, amennyiben egynél több tagállam érintett, a vámhatóságok azon kötelezettsége, hogy a vám-árunyilatkozatokkal kapcsolatos adatokat nemzeti statisztikai hatóságaik rendelkezésére bocsássák, abban a tagállamban is alkalmazandó legyen, ahol az áruk találhatók.
            
            
               (5)Az (EU) 2019/2152 rendelet VI. mellékletét is módosítani kell annak biztosítása érdekében, hogy a nemzeti statisztikai hatóságok tájékoztatást kapjanak vámhatóságaiktól az alkalmazott vámügyi egyszerűsítésekről és az érintett kereskedelmi szereplőkről.
            
            
               (6)Az (EU) 2019/2152 rendelet V. és VI. mellékletét ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Tárgy
            
            
               Ez a felhatalmazáson alapuló rendelet részletesebben meghatározza, hogy mely statisztikai információkat kell az egyes tagállamok adó- és vámhatóságainak az illetékes nemzeti statisztikai hatóságok számára az áruk kivitelével és behozatalával kapcsolatban benyújtani.
            
            
               2. cikk
            
            
               A héabevallásokból származó információ
            
            
            
               Az (EU) 2019/2152 rendelet V. mellékletének a) pontjában említett adóalanyokra vagy nem adóalany jogi személyekre vonatkozó hozzáadottértékadó-bevallásokból (héa) származó információknak legalább a következőket kell tartalmazniuk:
            
            
               a)az adóalany vagy nem adóalany jogi személy teljes neve;
            
            
               b)teljes cím, beleértve az irányítószámot is;
            
            
               c)a 2006/112/EK tanácsi irányelv
                  3
                214. cikkével összhangban a szóban forgó személyhez rendelt azonosító szám;
            
         
         
            
               d)minden egyes adóalany vagy nem adóalany jogi személy esetében:
            
            
               i.az Unión belüli termékértékesítéseknek és -beszerzéseknek a 2006/112/EK irányelv 251. cikkének a) és c) pontja szerinti héabevallásokból megállapított adóalapja;
            
            
               ii.az adózási időszak.
            
            
               3. cikk
            
            
               Az összesítő nyilatkozatokból származó információk
            
            
               (1)Az (EU) 2019/2152 rendelet V. mellékletének b) pontjában említett, az összesítő héanyilatkozatokból összegyűjtött, az Unión belüli értékesítésekre vonatkozó információknak legalább a következőket kell tartalmazniuk:
            
            
               a)az adózási időszak;
            
            
               b)minden belföldi értékesítő héa-azonosítószáma;
            
            
               c)a partner-tagállambeli beszerző héa-azonosítószáma;
            
            
               d)az egyes belföldi értékesítők és a partner-tagállambeli beszerzők közötti adóalap;
            
            
               e)a későbbi értékesítések azonosítása.
            
            
               (2)Az (EU) 2019/2152 rendelet V. mellékletének c) pontjában említett, az összes többi tagállam által közölt, Unión belüli beszerzésekre vonatkozó információknak legalább a következőket kell tartalmazniuk:
            
            
               a)az adózási időszak;
            
            
               b)minden belföldi beszerző héa-azonosítószáma;
            
            
               c)a belföldi beszerzőnkénti teljes adóalap, partnertagállamonként összesítve.
            
            
               4. cikk
            
            
               A vám-árunyilatkozatokkal kapcsolatos információk
            
            
               Az (EU) 2019/2152 rendelet VI. mellékletének c) pontjában említett információnak tartalmaznia kell a nemzeti statisztikai hatóság által a nemzetközi árukereskedelemmel kapcsolatos európai statisztikák előállításához szükséges valamennyi információt, és tartalmaznia kell legalább az e rendelet I. mellékletében meghatározott információkat. 
            
            
               5. cikk
            
            
               Az (EU) 2019/2152 rendelet módosítása
            
         
         
            
               Az (EU) 2019/2152 rendelet V. és VI. mellékletének helyébe e rendelet II. mellékletének szövege lép. 
            
            
            
               6. cikk
            
            
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2022. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.7.14.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 327., 2019.12.17., 1. o. 
               
               
                  
                     (2)
                  
                        Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.). 
               
               
                  
                     (3)
                  
                        A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
                        
               
            
      
    ---documentbreak--- 
      
         
         
            
               I. MELLÉKLET 
            
            
            
            
               
                  1. Általános információk
                        
               
               
                  1.1. Árunyilatkozat-típus
                        
               
               
                  1.2. Kiegészítő árunyilatkozat-típus
                        
               
               
                  1.3. Eljárás 
               
               
                  1.4. Kiegészítő eljárás(ok)
               
               
                  1.5. A vámáru-nyilatkozat átvételének időpontja
                        
               
               
                  2. Engedélyek
                        
               
               
                  2.1. A központi vámkezelés esetén, amennyiben egynél több tagállam érintett: a központi vámkezelésre vonatkozó engedély száma
               
               
                  3. Felek
                        
               
               
                  3.1. Exportőr azonosító száma
                        
               
               
                  3.2. Importőr azonosító száma
                        
               
               
                  3.3. Vevő azonosító száma
                        
               
               
                  3.4. Címzett azonosító száma1 
               
               
                  4. Értékmegállapítási információk/Adók
                        
               
               
                  4.1. Számlán feltüntetett pénznem
                        
               
               
                  4.2. Vámkedvezmény (vám által alkalmazott preferenciális elbánás)
               
            
         
         
            
               
                  5. Országok
                        
               
               
                  5.1. Rendeltetési ország kódja
                        
               
               
                  5.2. Feladó/kiviteli ország kódja
                        
               
               
                  5.3. Származási ország kódja
                        
               
               
                  5.4. Preferenciális származási ország kódja
                        
               
               
                  5.5. A központi vámkezelés esetén: vagy a vám elé állítás helye szerinti vámhivatal kódja vagy annak a tagállamnak a kódja, ahol az árukat vám elé állítják
               
               
                  6. Áruazonosítás
                        
               
               
                  6.1. Nettó tömeg (kg)
                        
               
               
                  6.2. Kiegészítő mértékegységek
                        
               
               
                  6.3. Vámtarifaszám – Kombinált Nómenklatúra-kód
                        
               
               
                  6.4. Vámtarifaszám – TARIC-kód
                        
               
               
                  6.5. HR6 vámtarifaszám, ha nem áll rendelkezésre TARIC vagy Kombinált Nómenklatúra
               
               
                  7. Szállításra vonatkozó információk
                        
               
               
                  7.1. Szállítótartály
                        
               
               
                  7.2. Fuvarozási mód a határon
                        
               
               
                  7.3. Fuvarozási mód belföldön
                        
               
               
                  8. Statisztikai adatok
                        
               
               
                  8.1. Az ügylet típusa
                        
               
               
                  8.2. Statisztikai érték
               
            
            
               1 Kizárólag az (EU) 2016/341 rendelet
                  1
                szerinti vámügyi adatszolgáltatási követelmények
            
         
         
            
               
            
               II. MELLÉKLET
            
            
            
               „V. MELLÉKLET 
            
            
               Az egyes tagállamok illetékes adóhatóságai által a nemzeti statisztikai hatóságnak nyújtandó információk, az 5. cikk (2) bekezdésében foglaltaknak megfelelően: 
            
            
               a)olyan adóalanyok és nem adóalany jogi személyek héabevallásából származó információk, akik, illetve amelyek az adott időszakra vonatkozóan a 2006/112/EK tanácsi irányelv 251. cikkének a) pontjával összhangban jelentették be az Unión belüli termékértékesítéseket, vagy akik, illetve amelyek az említett irányelv 251. cikkének c) pontjával összhangban jelentették be az Unión belüli termékbeszerzéseket; 
            
            
               b)az összesítő héanyilatkozatokból összegyűjtött, az Unión belüli értékesítésekre vonatkozó összesítő nyilatkozatokban szereplő információk, a 2006/112/EK irányelv 264. és 265. cikkének megfelelően; 
            
            
               c)az összes többi tagállam által az Unión belüli beszerzésekre vonatkozóan közölt információk, a 904/2010/EU tanácsi rendelet
                  2
                21. cikkének (2) bekezdésével összhangban;
            
            
               d)a nem a fogyasztás helye szerinti tagállamban letelepedett, a 2006/112/EK irányelv XII. címe 6. fejezetének 3. szakaszában meghatározott különös szabályozást alkalmazó olyan adóalanyok héabevallásaiban szereplő információk, akik, illetve amelyek a szóban forgó időszakra vonatkozóan az említett irányelv 369g. cikkének megfelelően bejelentették az említett szabályozás szerinti termékértékesítéseket;
            
            
               e)a 2006/112/EK tanácsi irányelv XII. címe 6. fejezetének 3. szakaszában előírt, a különös szabályozáshoz kapcsolódó termékértékesítésekre vonatkozó, az összes többi tagállam által a 904/2010/EU rendelet 21. cikkének (1) bekezdésével összhangban közölt információk.
            
            
            
                  VI. MELLÉKLET 
            
            
               Az egyes tagállamok illetékes vámhatóságai által a nemzeti statisztikai hatóságnak nyújtandó információk, az 5. cikk (3) bekezdésében foglaltaknak megfelelően: 
            
            
               a)az aktív feldolgozási vámeljárás hatálya alá tartozó, Unión belüli áruexportot és Unión belüli áruimportot végző személy azonosítására szolgáló információk;
            
            
               b)az (EU) 2015/2447 bizottsági végrehajtási rendelet
                  3
                7. cikkében említett, az EORI-számhoz kapcsolódó elektronikus rendszerben rendelkezésre álló, az uniós vámrendelkezések alapján nyújtott, a gazdálkodókra vonatkozó regisztrációs és azonosító adatok;
            
            
               c)a nemzeti vámhatóságok által elfogadott vám-árunyilatkozatokból vagy e nyilatkozatról hozott vámhatósági határozat tárgyát képező vám-árunyilatkozatokból származó kiviteli és behozatali adatrekordok és:
            
            
               i.az e hatóságokhoz benyújtott vám-árunyilatkozatok; vagy
            
            
               ii.azon vám-árunyilatkozatok, amelyek tekintetében az (EU) 2015/2447 végrehajtási rendelet 225. cikke szerinti kiegészítő árunyilatkozat az engedélyes rendszerében elektronikus úton közvetlenül hozzáférhető a hatóságok számára; vagy
            
            
               iii.azon vám-árunyilatkozatok, amelyeket a 952/2013/EU rendelet 179. cikke alapján kaptak kézhez.
            
            
               d)az alkalmazott eljárásokra, az egyszerűsítésekre vagy a vállalkozóknak megadott engedélyekre vonatkozó információk, valamint az e gazdasági szereplőket azonosító információk.
            
         
         
            
               ”
            
         
         
            
                  
                     (1)
                  
                        A Bizottság (EU) 2016/341 felhatalmazáson alapuló rendelete (2015. december 17.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 felhatalmazáson alapuló bizottsági rendelet módosításáról (HL L 69., 2016.3.15., 1. o.).
               
               
                  
                     (2)
                  
                        A Tanács 904/2010/EU rendelete (2010. október 7.) a hozzáadottérték-adó területén történő közigazgatási együttműködésről és csalás elleni küzdelemről (HL L 268., 2010.10.12., 1. o.).
                        
               
               
                  
                     (3)
                  
                        A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).